paano'sa siyang pinaiiyahan ng lalaki, ay parating nagkakaroon ng salabid tuwing ipagbabalak ng araw at pook ang ikabubunsod ng gayong salitaan. sa loob ng panahong iyan na hindi rin idinarating ng sulat ni teang, kay tirso naman ay lalong nagtitibay ang paniniwalang napalungi nga ang kanyang palad sa babaeng kung bakit ba'napaghabilinan niya ng kanyang boong pagtitiwala. ang pagpapahalaga sa mga balitang tinanggap niya kay martinez ay untiunti nguni'patuloy na naguugat sa guwang ng kanyang puso, at nakatutulong ng malaki upang ang pangalan ni teang ay maging buntuhan ng kanyang kasuklama'lalong masasaklap na hinala. pati ng unang balak na paghanap pakikibalita sa kinaroroonan ng babaeng iyon ay bahabahagya nang iniwawaksi sa kanyang isip, yamang kung gayon anyang kay teang nanggaling ang paghamak sa kanilang sumpaan, magusig man siya'ibayong hirap na lamang ng loob ang kanyang mapapala.